Na temelju članka 20. Zakona o predškolskom odgoju i obrazovanju («Narodne novine» RH br. 10/97, 107/07, 94/13, 98/19), Obaveznih uputa za izradu pravilnika o upisu djece u dječje vrtiće («Službene novine» Grada Pule br. 4/22), te članka 20. Statuta Dječjeg vrtića Slatki svijet, Upravno vijeće Dječjeg vrtića Slatki svijet dana 08. ožujka 2022. godine, donosi

# PRAVILNIK O UPISU DJECE U DJEČJI VRTIĆ SLATKI SVIJET

# OPĆE ODREDBE

Članak 1.

Nositelj jedinstvenog upisa djece u dječje vrtiće je Grad Pula.

Članak 2.

U dječje vrtiće mogu se upisati djeca od navršenih 12 mjeseci starosti pa do polaska u osnovnu školu.

Dijete i roditelji moraju imati prebivalište na području Grada Pule, ili imati status stranca sa stalnim ili privremenim boravkom na području Grada Pule.

Upis u dječji vrtić obavlja se u upisnom roku.

Ako se tijekom pedagoške godine pojavi slobodno mjesto upis se obavlja temeljem liste reda prvenstva.

Članak 3.

Upravno vijeće vrtića donosi Odluku o upisu djece i o mjerilima upisa uz suglasnost

osnivača.

Upisni postupak provodi Povjerenstvo za provođenje upisa u dječji vrtić.

Odluku o upisu tijekom pedagoške godine donosi ravnatelj dječjeg vrtića sukladno

utvrđenoj listi reda prvenstva za upis.

# POVJERENSTVO ZA PROVOĐENJE UPISA

Članak 4.

Članove Povjerenstva za provođenje upisa u dječji vrtić imenuje Gradonačelnik Grada Pule posebnom odlukom.

Članovi Povjerenstva imenuju se na godinu dana.

Član je dužan čuvati kao službenu tajnu povjerljive podatke koje sazna u obavljanju svoje dužnosti.

Članak 5.

Povjerenstvo ima 7 članova u sastavu kako slijedi:

* dva člana prema prijedlogu ravnatelja Dječjeg vrtića „Mali svijet“
* jedan član prema prijedlogu ravnatelja Dječjeg vrtića Pula,
* jedan član prema prijedlogu ravnatelja Dječjeg vrtića-Scuola dell'infanzia Rin Tin Tin Pula-Pola,
* tri člana dječjih vrtića drugih osnivača iz redova dječjih vrtića koji su donijeli Pravilnike o upisu djece u dječje vrtiće sukladno odredbama Obaveznih uputa za izradu Pravilnika o upisu djece u dječje vrtiće.

Članak 6.

Članovi povjerenstva biraju predsjednika povjerenstva većinom glasova na prvoj sjednici Povjerenstva.

Povjerenstvo donosi odluke natpolovičnom većinom glasova svih članova javnim glasovanjem.

Administrativne poslove za Povjerenstvo vodi nadležni Upravni odjel Grada Pule.

Članak 7.

Dječji vrtići su dužni na zahtjev Povjerenstva dostaviti podatak o broju raspoloživih mjesta po skupinama sukladno odredbama Državnog pedagoškog standarda predškolskog odgoja i naobrazbe.

# RAD POVJERENSTVA

Članak 8.

Povjerenstvo utvrđuje i objavljuje tekst Poziva za upise djece u dječje vrtiće.

Poziv sadrži:

* + mjesto za preuzimanje obrasca zahtjeva za upis,
	+ mjesto za predaju zahtjeva za upis,
	+ rok za podnošenje zahtjeva,
	+ naznaku potrebne dokumentacije koja se prilaže uz zahtjev,
	+ mjesto objave rezultata upisa.

Poziv za upis djece u dječje vrtiće objavljuje se na oglasnim pločama dječjih vrtića,

službenim web stranicama dječjih vrtića i službenim web stranicama Grada Pule.

Rok za podnošenje prijava po pozivu ne može biti kraći od 9 dana.

Rok za objavu rezultata bodovanja po pristiglim zahtjevima za upis u dječje vrtiće je 17 dana od isteka roka za podnošenje prijava.

Povjerenstvo ima mogućnost produženja roka za objavu rezultata bodovanja iz prethodnog stavka radi posebno opravdanih razloga.

Članak 9.

Potrebna dokumentacija za upis:

* + Ispunjeni obrazac Zahtjeva
	+ Izvadak iz matice rođenih ili rodni list (mislim da ipak treba ostati radi upisa izvan upisnog roka)
	+ Potvrde, uvjerenja i rješenja kojima se dokazuje ostvarivanje bodova iz članka

20. ovog Pravilnika.

Članak 10.

Prijavu za upis sa dokumentacijom predaje roditelj ili skrbnik (u daljnjem tekstu: roditelj) djeteta za kojeg se prijava podnosi.

Članak 11.

O tijeku sjednice Povjerenstvo vodi zapisnik koji sadrži:

* + podatak o vremenu i mjestu sjednice Povjerenstva,
	+ podatak o prisutnim članovima Povjerenstva i ostalim prisutnim osobama,
	+ podatak o broju slobodnih mjesta,
	+ podatak o broju prijavljene djece.

Članak 12.

Povjerenstvo je dužno utvrditi datum predaje i potpunost predane prijave.

Ako postoji sumnja o istinitosti određene dokumentacije Povjerenstvo je dužno provjeriti dokument kod izdavatelja.

odbiti.

Članak 13.

Prijave koje ne ispunjavaju uvjet iz članka 2. ovog Pravilnika Povjerenstvo će odlukom

Članak 14.

Povjerenstvo može zahtijevati pisano mišljenje ili pozvati na svoju sjednicu

predstavnike institucija čije je mišljenje važno za utvrđivanje broja bodova pojedine prijave.

U redovitu odgojnu skupinu ili posebnu skupinu može se uključiti dijete s teškoćama u razvoju na temelju mišljenja stručnog povjerenstva dječjeg vrtića u čijem sastavu su defektolog, pedagog, zdravstveni voditelj i ravnatelj.

Članak 15.

Povjerenstvo će za svaku prijavu utvrditi broj bodova sukladno Pravilniku te objaviti rezultate bodovanja.

Rezultati bodovanja objavit će se na oglasnim pločama dječjih vrtića, službenim web stranicama dječjih vrtića te službenim web stranicama Grada Pule.

Članak 16.

Roditelji mogu izjaviti prigovor na rezultate bodovanja u roku od 5 dana od objave. Prigovor se podosi Upravnom vijeću dječjeg vrtića koji je odabran kao prvi izbor,

putem Povjerenstva.

Članak 17.

Odluku o prigovoru donosi Upravno vijeće dječjeg vrtića u roku od 15 dana od isteka roka za podnošenje prigovora.

Odluka Upravnog vijeća je konačna.

Članak 18.

Nakon isteka roka za prigovore i donošenja odluka po prigovorima, Povjerenstvo

utvrđuje Listu reda prvenstva upisa u dječji vrtić.

Nakon utvrđivanja Liste reda prvenstva upisa Povjerenstvo je dužno izraditi Listu upisa po dječjim vrtićima i skupinama te istu zajedno sa Listom reda prvenstva dostaviti dječjim vrtićima.

Na temelju Liste reda prvenstva Upravno vijeće dječjeg vrtića donosi Odluku o upisu djece u dječji vrtić.

Lista reda prvenstva upisa u dječje vrtiće objavit će se na oglasnim pločama dječjih vrtića, službenim web stranicama dječjih vrtića te službenim web stranicama Grada Pule.

Odluka o upisu djece u dječji vrtić objavit će se na oglasnim pločama dječjih vrtića i službenim web stranicama dječjih vrtića.

Članak 19.

Nakon utvrđivanja Liste reda prvenstva upisa, Povjerenstvo je dužno dostaviti nadležnom Upravnom odjelu izvješće o provedenim upisima koje sadrži:

* + podatke o tijeku provođenja upisa
	+ podatak o slobodnim mjestima po dječjim vrtićima
	+ podatak o broju zaprimljenih prijava za upis
	+ podatak o odbijenim prijavama za upis
	+ podatak o broju odbijenih prigovora na rezultate bodovanja
	+ podatak o broju prihvaćenih prigovora na rezultate bodovanja
	+ Listu reda prvenstva
	+ Listu upisa po dječjim vrtićima i skupinama.

# KRITERIJI ZA OSTVARIVANJE PREDNOSTI PRI UPISU DJECE

Članak 20.

Broj bodova za svaku prijavu za upis utvrđuje se primjenom kriterija kako slijedi:

|  |  |  |
| --- | --- | --- |
| **Red. br.** | **OPIS KRITERIJA** | **Broj bodova** |
| 1. | dijete roditelja žrtava i invalida Domovinskog rata | 10 |
| 2. | dijete s oba zaposlena roditelja i samohranog zaposlenog roditelja | 10 |
| 3. | dijete roditelja koji ima status roditelja-njegovatelja a drugi je zaposlen | 10 |
| 4. | dijete čiji je jedan roditelj redoviti student ili učenik, a drugi je zaposlen | 8 |
| 5. | dijete u udomiteljskim obiteljima | 6 |
| 6. | dijete u godini prije polaska u školu | 5 |
| 7. | dijete čiji su roditelji redovni studenti ili učenici | 5 |
| 8. | dijete iz obitelji s troje ili više djece | 4 |
| 9. | dijete s teškoćama u razvoju | 3 |
| 10. | dijete korisnika doplatka za djecu | 2 |
| 11. | dijete korisnika pomoći za uzdržavanje | 2 |
| 12. | dijete iz obitelji koja živi u teškim socijalnim ili zdravstvenim uvjetima | 2 |
| 13. | Dijete kojemu je odgođen upis u školu | 2 |
| 14. | dijete čiji je jedan roditelj zaposlen | 1 |
| 15. | Dijete čiji je brat/sestra već upisan u traženi dječji vrtić | 1 |

Ako dvoje ili više djece ostvari jednak broj bodova redoslijed na listi reda prvenstva

utvrđuje se po kriteriju starosti djeteta.

Članak 21.

Dječji vrtić će raskinuti ugovor o korištenju programa za narednu pedagošku godinu ako roditelj ne dostavi dokaz o ispunjavanju uvjeta iz članka 3. Odluke o iznosima sufinanciranja programa predškolskog odgoja, najkasnije do 15. travnja tekuće godine.

Potvrda o zaposlenju (elektronički zapis o podacima evidentiranim u matičnoj

evidenciji HZMO) ne smije biti starija od 30 dana.

Roditelji djece kojima je odgođen polazak u školu ne podliježu obavezi iz stavka 1. ovoga članaka i svoj status dokazuju rješenjem nadležnog tijela najkasnije do 31. kolovoza tekuće godine.

Dječji vrtić će raskinuti ugovor o korištenju programa za narednu godinu ukoliko roditelji nisu podmirili ranija dugovanja po osnovu korištenja usluga dječjeg vrtića.

# UPIS DJECE

Članak 22. Prije zaključenja ugovora roditelj je obavezan:

* + dostaviti dječjem vrtiću potvrdu nadležnog liječnika o zdravstvenom stanju djeteta i potvrdu o sistematskom pregledu djeteta,
	+ obaviti uz nazočnost djeteta inicijalni intervju/razgovor sa stručnim suradnikom

dječjeg vrtića,

* + potpisati izjavu o ovlaštenim osobama koje mogu dovoditi i odvoditi dijete iz

dječjeg vrtića.

Članak 23.

Ugovor o korištenju programa zaključuje se najkasnije do 31. kolovoza.

Dijete čiji roditelj ne potpiše ugovor o korištenju programa briše se sa Liste reda prvenstva.

Članak 24.

Ako nakon provedenog postupka upisa u dječjim vrtićima ima slobodnih mjesta mogu se u dječje vrtiće upisati i djeca roditelja koji ne ispunjavaju uvjete iz članka 2.ovih Uputa.

# ISPIS DJECE IZ DJEČJEG VRTIĆA

Članak 25.

Roditelji mogu ispisati dijete zahtjevom za ispis.

Dječji vrtić može ispisati dijete iz sljedećih razloga:

* + ukoliko se roditelj ne pridržava odredbi Ugovora o korištenju usluga programa,
	+ ukoliko roditelj ne uplati beskamatni predujam do roka naznačenog na nalogu za plaćanje.
	+ ukoliko se u roku od tri (3) mjeseca od dana zaključivanja Ugovora o korištenju usluga programa utvrde poteškoće u razvoju, a nema mogućnosti smještaja u posebne skupine.
	+ ukoliko roditelj ne postupi po preporuci stručnog povjerenstva i ne podvrgne dijete stručnom vještačenju.
	+ ukoliko roditelj prilikom predaje zahtjeva za nastavak korištenja usluge nije podmirio sva dugovanja prema dječjem vrtiću.
	+ ukoliko roditelj ne izvrši obvezu plaćanja u roku od 30 dana od dana dospijeća.

Odluku o ispisu djeteta donosi ravnatelj.

# PRIJELAZ DJECE

Članak 26.

Djeci se osigurava prijelaz iz jednog dječjeg vrtića u drugi, uključenih u Plan mreže dječjih vrtića na području Grada Pule, ukoliko u dječjem vrtiću koji se traži ima slobodnih mjesta, o čemu brinu ravnatelj i stručni tim dječjeg vrtića.

Prilikom prelaska djeteta u drugi dječji vrtić, djetetu se izdaje potvrda u koju se unose podaci o reguliranim međusobnim pravima i obvezama.

Dječji vrtić može primiti dijete uz uvjet da je dostavljena potvrda iz koje je vidljivo da je roditelj uredno podmirio svoje obveze u dječjem vrtiću u kojem je dijete ranije ostvarivalo programe i ukoliko ispunjava uvjete iz članka 2. ovih Uputa i članka 3. Odluke o iznosima sufinanciranja programa predškolskog odgoja.

Zahtjevi za prelazak s početkom naredne pedagoške godine podnose se prije jedinstvenih upisa, a najkasnije do 15. travnja tekuće godine.

Prelasci u tijeku pedagoške godine odobravaju se u trenutku kada se za to pokaže potreba, ukoliko je u okviru planiranih sredstava Proračuna Grada Pule.

# VIII. PROGRAM PREDŠKOLE

Članak 27.

Program predškole je obvezni program odgojno-obrazovnoga rada s djecom u godini dana prije polaska u osnovnu školu.

Program predškole provodi se od 1. listopada do 31. svibnja, a ukupno traje 250 sati godišnje za djecu koja nisu polaznici redovitoga programa dječjega vrtića u skladu s organizacijom rada odgojno-obrazovne ustanove.

Djeca u godini dana prije polaska u osnovnu školu koja su upisana temeljem jedinstvenog upisa u redovite programe u dječjim vrtićima, sadržaje programa predškole pohađat će u sklopu redovitog programa.

Program predškole za roditelje je besplatan.

# ZAVRŠNE ODREDBE

Članak 28.

Na dan stupanja na snagu ovog Pravilnika prestaje važiti prethodni Pravilnik (2014.) i Dopune pravilnika Dječjeg vrtića Slatki svijet.

Članak 29.

Ovaj Pravilnik stupa na snagu danom donošenja.

Klasa:601-08/22-01/01

Urbroj:2168/01-54-41-22-01

Pula, 08. ožujka 2022.

Ravnateljica DV Slatki svijet:

 Maja Pliško Škalic

\_\_\_\_\_\_\_\_\_\_\_\_\_\_\_\_\_\_\_\_\_